9. การควบคุมภายใน

คณะกรรมการตรวจสอบ แสดงความเห็นอย่างเป็นอิสระ
พิจารณาเห็นชอบต่อระบบการควบคุมภายในของบริษัท โดยทำหน้าที่พิจารณาการบริหารงาน ,
การดำเนินงานองค์กร , ความเห็นชอบต่อรายงานทางการเงิน ,
ให้คำปรึกษาต่างๆและประเมินงานตรวจสอบภายในของบริษัท
คณะกรรมการบริษัทบริหารจัดการองค์กรให้มีการปฏิบัติตามหลักการที่เหมาะสม
เพื่อให้มีการปฏิบัติงานสอดคล้องกฎระเบียบของตลาดหลักทรัพย์และตลาดหลักทรัพย์แห่งประเทศไทย
รวมถึงกฎหมายธุรกิจที่เกี่ยวข้อง

ผู้ตรวจสอบภายใน มีหน้าที่ในการปฏิบัติงานตรวจสอบภายใน
เพื่อให้บรรลุตามวัตถุประสงค์การควบคุมภายใน โดยคณะกรรมการบริหาร
และคณะกรรมการตรวจสอบ
ร่วมพิจารณารายงานผลการตรวจสอบภายในในสาระสำคัญอย่างเพียงพอ
เพื่อให้มีระบบงานหรือกระบวนการทำงาน มีการจัดการอย่างเป็นระบบ และมีประสิทธิภาพ
ทั้งนี้ผู้บริหารทุกส่วนงานมีส่วนร่วมในการพิจารณาวิธีการปรับปรุง/แก้ไขให้มีวิธีการปฏิบัติงานที่สอดคล้องนโยบายบริษัท
และมีระบบการควบคุมภายในที่เพียงพอ

การควบคุมภายใน 5 ด้าน พิจารณาจากการรายงานผลการตรวจสอบภายใน
และการดำเนินงานบริษัท ในปีที่ผ่านมา บริษัทมีการบริหาร จัดการระบบงานในองค์กร
ให้มีการดำเนินงานตามเป้าหมายและสอดคล้องนโยบายบริษัท ดังนี้

-   บริหารจัดการองค์กร : กำหนดเป้าหมายบริษัทประจำปี
    โดยผู้บริหารกำหนดทิศทางการดำเนินงานอย่างชัดเจน
    เพื่อให้กระบวนการทำงานมีประสิทธิภาพโดยยึดหลักการกำกับ ดูแลกิจการที่ดี ( Good
    Governance ) กำหนดแผนดำเนินงาน และงบประมาณ
    ให้สอดคล้องภารกิจองค์กรอย่างเพียงพอ

-   บริหารความเสี่ยง : การบริหารงานมีการกำหนดหน้าที่อย่างชัดเจน
    เหมาะสมกับศักยภาพของแต่ละหน้าที่ของโครงสร้างองค์กร
    เพื่อให้สามารถจัดการได้อย่างมีประสิทธิภาพ รวมถึงบริหารความเสี่ยงทางธุรกิจ
    มีการพิจารณาปัจจัยเสี่ยงทั้งภายในและภายนอกที่อาจจะส่งกระทบต่อบริษัท
    โดยคณะกรรมการบริหารความเสี่ยงพิจารณาในการกำหนดความเสี่ยงทางธุรกิจ
    ความเสี่ยงทางการเงิน ความเสี่ยงการปฏิบัติงาน
    เพื่อหามาตรการป้องกันและควบคุมความเสี่ยงในระดับที่ยอมรับได้

-   การปฏิบัติงานฝ่ายบริหาร : ผู้บริหารมีหน้าที่ และรับผิดชอบในการอนุมัติรายการ
    ตามโครงสร้างองค์กรกำหนดอย่างเหมาะสม มีจุดควบคุมที่เพียงพอ สอดคล้องกับนโยบายบริษัท
    ฝ่ายบริหารคำนึงถึงความโปร่งใส และผลเสียหายแก่บริษัท
    รวมถึงผลประโยชน์ให้แก่ผู้ถือหุ้นเป็นสำคัญ

-   สารสนเทศและการสื่อสาร : ระบบสื่อสารในองค์กรมีการจัดการอย่างมีประสิทธิภาพ
    สามารถสื่อสารได้อย่างรวดเร็ว
    โดยผ่านระบบอินทราเน็ททำให้การบริหารงานได้อย่างคล่องตัว ชัดเจน
    และมีกระบวนการปฏิบัติงานที่มีประสิทธิภาพ
    ซึ่งระบบเทคโนโลยีสารสนเทศมีการพัฒนาอย่างต่อเนื่อง
    การประมวลผลข้อมูลทางบัญชีแม่นยำและรวดเร็ว
    สนับสนุนในด้านข้อมูลบริหารได้อย่างชัดเจนและมีประสิทธิภาพ

-   การติดตาม : การบริหารองค์กรมีดำเนินงาน โดยมีการรายงานผลอย่างสม่ำเสมอ
    และต่อเนื่อง เพื่อให้กระบวนการจัดการมีการปรับเปลี่ยนให้ทันเหตุการณ์
    ซึ่งผู้บริหารทุกคนร่วมกันในการบริหารจัดการ และติดตามผล ประเมินผลอย่างชัดเจน
    เพื่อให้บริหารงานบรรลุวัตถุประสงค์ที่ตั้งไว้

ปี 2552 คณะกรรมการบริษัท พิจารณาระบบการควบคุมภายในของบริษัท
จากการประเมินผลการควบคุมภายในทั้ง 5 ด้าน มีการจัดระบบการควบคุมภายในได้อย่างเพียงพอ
โดยการกำหนดหลักการบริหารที่ชัดเจน รายงานผลการดำเนินงานอย่างสม่ำเสมอ
และการติดตามผลอย่างต่อเนื่อง การวิเคราะห์ข้อมูล
เพื่อประเมินความเสี่ยงในด้านต่างๆได้อย่างเพียงพอ
สามารถควบคุมและดูแลความเสี่ยงให้อยูในระดับที่ยอมรับ
รวมถึงข้อมูลสารสนเทศมีการสื่อสารภายในองค์กรได้รวดเร็ว
สนับสนุนกระบวนการปฏิบัติงานได้อย่างมีประสิทธิภาพ

- รายงานคณะกรรมการตรวจสอบ (เอกสารแนบ 3 )